CELEX: 62010TA0437
Language: bg
Date: 2013-05-16 00:00:00
Title: Дело T-437/10: Решение на Общия съд от 16 май 2013 г. — Gap granen & producten/Комисия (Извъндоговорна отговорност — Внос на висококачествена твърда пшеница — Вносни мита — Регламент (ЕО) № 919/2009 — Регламент (ЕО) № 1249/96 — Достатъчно съществено нарушение на правна норма, с която се предоставят права на частноправните субекти — Имуществени вреди — Причинно-следствена връзка)

29.6.2013   
            
            
               BG
            
            
               Официален вестник на Европейския съюз
            
            
               C 189/17
            
         Решение на Общия съд от 16 май 2013 г. — Gap granen & producten/Комисия
   (Дело T-437/10) (1)
   
   (Извъндоговорна отговорност - Внос на висококачествена твърда пшеница - Вносни мита - Регламент (ЕО) № 919/2009 - Регламент (ЕО) № 1249/96 - Достатъчно съществено нарушение на правна норма, с която се предоставят права на частноправните субекти - Имуществени вреди - Причинно-следствена връзка)
   2013/C 189/32
   Език на производството: нидерландски
   
      Страни
   
   
      Ищец: Gap SA granen & producten NV (Zoersel, Белгия) (представители: C. Ronse, A. Hansebout, K. Claeyé и J. Muyldermans, avocats)
   
      Ответник: Европейска комисия (представители: D. Triantafyllou и B. Burggraaf)
   
      Предмет
   
   Иск на основание член 340 ДФЕС за обезщетение на вредите, които ищецът твърди, че е претърпял вследствие определянето на вносните мита за висококачествена твърда пшеницата с Регламент (ЕО) № 919/2009 на Комисията от 1 октомври 2009 година за изменение на Регламент (ЕО) № 915/2009 за определяне на вносните мита в сектора на зърнените култури, считано от 1 октомври 2009 година (ОВ L 259, стр. 5)
   
      Диспозитив
   
   
               1.
            
            
               Осъжда Европейската комисия да поправи вредите, които Gap SA granen & producten NV е претърпяло вследствие прилагането на Регламент (ЕО) № 919/2009 на Комисията от 1 октомври 2009 година за изменение на Регламент (ЕО) № 915/2009 за определяне на вносните мита в сектора на зърнените култури, считано от 1 октомври 2009 година, поради това че същият не отчита котировката FOB и не използва представителен метод за изчисляване на разходите за превоз при определяне на вносните мита за висококачествена твърда пшеница.
            
         
               2.
            
            
               Gap granen & producten и Комисията следва в срок от шест месеца, считано от датата на постановяване на настоящото решение, да представят на Общия съд споразумение относно дължимите суми и лихви.
            
         
               3.
            
            
               При непостигане на такова споразумение Gap granen & producten и Комисията следва в същия срок да представят на Общия съд точните суми на исканията си.
            
         
               4.
            
            
               Не се произнася по съдебните разноски.
            
         
      (1)  ОВ C 317, 20.11.2010 г.